**Մարզպետի տեղակալ Լևոն Սարգսյանը Ելույթ ունեցավ Թեղուտ համայնքում խաչքարի օծման արարողությանը21.04.2015թ.**

Ապրիլի 21-ին Տավուշի մարզի Թեղուտ համայնքում տեղի ունեցավ խաչքարի օծման արարողություն նվիրված Եղեռնի 100-ամյա տարելիցին: Սա 100-րդ տարելիցին նվիրված մարզում անցկացվող միջոցառումներից մեկն էր, որին ներկա էին բազմաթիվ հյուրեր, ներկայացուցիչներ Տավուշի մարզպետարանից, մարզի այլ համայնքների ղեկավարներ, մտավորականներ և բնակիչներ: Հանդիսավոր պայմաններում խաչքարն օծվեց Հաղարծնի վանքային համալիրի հոգևորականների ձեռամբ և կատարվեց համապատասխան արարողակարգ: Ելույթ ունենալով՝ մարզպետի տեղակալ Լևոն Սարգսյանն ընդգծեց, որ այս միջոցառումները մեզ համար ոչ միայն հիշատակի, այլ նաև մեր պահանջների ներկայացման խորհրդանիշ են, որոնք մեզ ավելի են օգնում, ուժ են տալիս, որպեսզի առավել համախմբված բարձրացնենք մեր ձայնը ու լիարժեք տեր կանգնենք մեր պահանջներին,-նշեց Լևոն Սարգսյանը: